**Татарстан Республикасы**

 **Югары Ослан муниципаль районы советы**

 **Карар**

**14 март 2006 ел. № 5 - 60**

 **Югары Ослан муниципаль районы флагы турында**

“Россия Федерациясендә җирле үзидарәләрне оештыруның гомуми принциплары турындагы ”06.10.2003 № 131-ФЗ Федераль законның 9 нчы маддәсенә, Югары Ослан муниципаль районы Уставының 3 нче маддәсенә туры китереп,

 **Югары Ослан муниципаль районы советы**

 **Карарга килде:**

1. Югары Ослан муниципаль районы флагы турында кагыйдәнамәне раслау (1нче кушымта).
2. Югары Ослан муниципаль районы флагы рәсемен раслау (2 нче кушымта).
3. Югары Ослан муниципаль районы флагы буенча кирәкле документларны соңыннан флагны Россия Федерациясе һәм Татарстан Республикасы дәүләт Геральдика регистрларына кертү өчен Татарстан Республикасы Президенты каршындагы Геральдика советына һәм Россия Федерациясе Президенты каршындагы Геральдика советына геральдик экспертизага җибәрергә.
4. Әлеге карарның үтәлешен тикшерүне Югары Ослан муниципаль районы Башлыгы Ярдәмчесе Корчагин П.А га тапшырырга.

**Совет рәисе,**

**Югары Ослан муниципаль районы башлыгы В.Г. Осянин**

 **Югары Ослан муниципаль районы Советы**

 **№ 5-60, 14нче март , 2006нчы ел Карарына**

 **Кушымта №1**

 **Татарстан Республикасы Югары Ослан муниципаль районы**

 **флагы турында**

 **Кагыйдәнамә**

 Бу нигезләмә белән Татарстан Республикасы Югары Ослан муниципаль район флагының тасвирламасы һәм рәсми куллану тәртибе билгеләнә.

 **1. Гомуми нигезләмә.**
 1.1. Татарстан Республикасы Югары Ослан муниципаль район флагы (аннан соң - Югары Ослан муниципаль район флагы) Югары Ослан муниципаль район гербы нигезендә тиешле геральдик традицияләр буенча төзелгән, һәм тарихи, мәдәни, иҗтимагый-экономик, милли һәм кайбер җирле гореф-гадәтләрне чагылдыра.
 1.2. Флаг турында нигезләмә һәм Югары Ослан муниципаль район флагы сурәтенең төп нөсхәсе Татарстан Республикасы Югары Ослан муниципаль район Советы аппаратында саклана, кызыксынган барлык кешеләр таныша ала.
 **2. Югары Ослан муниципаль район флагының статусы.**

 2.1. Югары Ослан муниципаль район флагы Татарстан Республикасы Югары Ослан муниципаль районының рәсми символы булып тора.
 2.2. Югары Ослан муниципаль район флагы Рәсәй Федерациясенең Дәүләт геральдик регистрына һәм Татарстан Республикасы Геральдик регистрына кертелергә тиеш.

 **3. Югары Ослан муниципаль район флагы символикасының
тасвирламасы һәм нигезләнүе.** 3.1. Югары Ослан муниципаль район флагы символикасының тасвирламасы болай:
 **“Югары Ослан муниципаль район флагы кызыл турыпочмаклы өлгедән гыйбәрәт, киңлегенең озынлыкка чагыштырмасы 2:3 , аскы яктан дулкыннарны сурәтләгән зәңгәр дулкынлы буй (өлге киңлегенең 1/ 5 өлеше); буйга янәшә үк - ак яр һәм яшел өслекле (яки ак сөзәкле яшел) чит өстендә көмеш төстәге, сары томшыклы һәм аяклы лачын утыра”.** 3.2.Югары Ослан муниципаль район флагы символикасының нигезләнүе.
 Флаг район символлар һәм аллегорияләр телендә районның табигый, тарихи һәм мәдәни үзенчәлекләрен чагылдырган гербы нигезендә эшләнгән. Флагта сурәтләнгән биек, текә яр – услон (Услон – тауга күтәрелгән, яки тау астына төшкән сөзәк калкулык, биек урын), район атамасына күрсәтә. Югары Ослан җирләре XVI йөзъеллыкта Казан ханлыгының аерым өлешен – Таулы ягын тәшкил итә. Монда, Иделнең уң ягында, аннан Казан Кремле һәм Свяжск гыйбадәтханәләре торгызылган , ак таш – известьташ чыгару алып барыла.

 Төбәк бай тарихлы. Казан иле Рус дәүләте составына кергәч, бу җирләр Сарай идарәчелегенә керә, эре монастырьлар һәм алпавытларга карый. Ә хан заманнарында, аннан соң да монда лачыннар аулау киң таралган була, лачын сурәте шуны күрсәтә.

 Кошның очарга әзер торуы еллар бәйләнешен, халыкның киләчәккә омтылышын күрсәтә. Лачын – традицион батырлык, акыл, матурлык, омтылыш билгесе.

 Районның хәзерге чикләренең күп өлеше Идел (Куйбышев сусаклагычы) һәм Зөя елгалары буеннан уза. Район территориясендә саклана торган гидрологик һәйкәлләргә караган, гербта аерым зәңгәрсу дулкынлы чит итеп сурәтләнгән, Карстов күле һәм Сулица елгасы бар.

 Көмеш – чисталык, камиллек, тынычлык һәм үзара аңлашу билгесе.

 Алтын – байлыкк, тотрыклылык, хөрмәт һәм интеллект билгесе.

 Кызыл төс – батырлык, көч, хезмәт, матурлык билгесе.

 Яшел төс – табигать, сәламәтлек, уңдырыш, тормыш үсеше билгесе.

 Зәңгәр, күк төс – намус, воҗданлылык, рухи халәт билгесе.

 3.3. .Авторлар төркеме:

 Флагны эшләү Татарстан Республикасы Президенты карамагындагы Геральдик совет һәм Россия Геральдик Союзы катнашындагы составында башкарылды:
Рамил Хәйретдинов(Казан), Радик Салихов(Казан), Илнур Миңнуллин (Казан), Константин Мочёнов(Химки), Кирилл Переходенко (Конаково),Галина Русанова (Мәскәү).

 **4. Югары Ослан муниципаль районы флагын яңадан күчерү тәртибе.**

 4.1. Югары Ослан муниципаль районының флагын эшләү размерына һәм техник эшләнешенә бәйсез рәвештә төп законның 3 нче маддәсендәге 3.1. пунктында китерелгән геральдик күренешенә тәңгәл килергә тиеш. Югары Ослан муниципаль районының флагын ясауда төрле төсләр, бер төс, рәсемнәрдә шарты штрихлар, төрле вариантлар куллану рөхсәт ителә.
Флаг рәсемен бозу, геральдик рөхсәт ителгән нормадагы композиция яки төсне үзгәрткән өчен бозучы җаваплы.

 **5. Югары Ослан муниципаль район флагын рәсми куллану тәртибе.**
 5.1 . Югары Ослан муниципаль район флагы даими күтәрелгән булырга тиеш:
 - муниципалитет милкендә булган җирле үзидарә органнары, предприятияләр, учреждениеләр һәм оешмалар биналарында ;
 - Рәсәй Федерациясе, Татарстан Республикасы, Югары Ослан муниципаль районы рәсми вәкиллекләр, Югары Ослан муниципаль районы чигеннән тыш булган биналарда.
 5.2. Югары Ослан муниципаль районы флагын җирле үзидарә вәкиллекләре органнарының утырыш залларында һәм җирле үзидарәгә сайлап куелган затларның эш кабинетларында; муниципалитет милкендә булган предприятиеләр, учреждениеләр һәм оешмаларда урнаштырыла.
 5.3. Югары Ослан муниципаль район флагы Югары Ослан муниципаль районы башлыгының һәм башка сайланып куелган җирле үзидарә затларының транспорт чараларында урнаштырыла ;
 - муниципалитет милкендә булган транспорт чараларында .
 5.4. Югары Ослан муниципаль район флагы җирле үзидарә органнары тарафыннан үткәрелә торган рәсми церемонияләрдә һәм башка тантаналы чараларда күтәрелә (урнаштырыла).
 5.5. Югары Ослан муниципаль район флагы җәмәгать оешмалары, нинди милек формасына туры килүенә карамастан, учреждение һәм оешмалар үткәрә торган тантаналы чараларда, шулай ук гаилә тантаналарында күтәрелергә (урнаштырылырга) мөмкин.
 5.6. Югары Ослан муниципаль район флагының өске өлешенә матәм вакытында кара тасма беркетелә, озынлыгы флаг өлгесенең озынлыгына туры килә. Югары Ослан муниципаль район флагы матәм вакытында күтәрелгән флагштокта яртылаш төшерелгән булырга тиеш.
 5.7. Бер үк вакытта Югары Ослан муниципаль районы һәм Татарстан Республикасы флагларын күтәргәндә (урнаштырганда), Югары Ослан муниципаль район флагы Татарстан Республикасы флагыннан уңдарак урнаша (әгәр флагларга йөз белән торсалар) .
 Бер үк вакытта җөп сандагы флаглар күтәргәндә (урнаштырылганда) (икедән артык булганда) Рәсәй Федерациясенең Дәүләт флагы үзәктән сулдарак урнаша (әгәр флагларга йөз белән торсалар). Рәсәй Федерациясенең Дәүләт флагыннан уңда Татарстан Республикасы флагы урнаша. Рәсәй Федерациясенең Дәүләт флагыннан сулда Югары Ослан муниципаль районы флагы урнаша; Татарстан Республикасының флагыннан уңда башка муниципаль оешма, җәмгыять берләшмәсе, яки предприятие, учреждение һәм оешманың флаглары урнаша.
 5.8. Бер үк вакытта Рәсәй Федерациясенең Дәүләт флагын, Татарстан Республикасы һәм Югары Ослан муниципаль районының флагларын күтәргәндә, Рәсәй Федерациясенең Дәүләт флагы үзәктә урнаша. Рәсәй Федерациясе Дәүләт флагының сул ягында Татарстан Республикасы флагы урнаша, Рәсәй Федерациясенең уң ягында Югары Ослан районы флагы урнаша.
 Бер үк вакытта так сандагы флаглар күтәргәндә (өчтән артык) Рәсәй Федерациясенең Дәүләт флагы үзәктә урнаша (әгәр флагларга йөз белән торсалар).
 5.9. Югары Ослан муниципаль районы флагының үлчәме Рәсәй Федерациясенең Дәүләт флагы Татарстан Республикасы флагы, Рәсәй Федерациясенең башка субъектлары флагларының үлчәмен арттырып китә алмый, ә Югары Ослан муниципаль районы флагының күтәрү биеклеге Рәсәй Федерациясенең Дәүләт флагын, Татарстан Республикасы флагын, Рәсәй Федерациясенең башка субъектлары флагларының күтәрү биеклегеннән югарырак була алмый.
 5.10. Югары Ослан муниципаль районы флагының сурәте элемент буларак яки геральдик нигезендә аеру билгеләрендә, Югары Ослан муниципаль районы башлыгы бүләкләрендә, җирле үзидарә вәкиллекләр органнарында кулланыла ала.
 5.11. Югары Ослан муниципаль районы флагы рәсеме бланкларда урнашырга мөмкин:
 - Югары Ослан муниципаль районы башлыгы, башка җирле үзидарә органнарына сайланып куелган дәүләт хезмәтендәге кешеләрдә;
 - җирле үзидарә органнарының вәкиллекле органнары һәм башка җирле үзидарә органнарында;
 - муниципаль милектә булган предприятие, учреждение һәм оешма җитәкчеләрендә;
 - җирле үзидарә органнарының норматив хокук актларында;
 - җирле үзидарә органнарының рәсми басмаларында, муниципаль милектә булган предприятие, учреждение һәм оешмаларда;
 - район башлыгының җирле үзидарәсе органнарында дәүләт хезмәтен үтәүче кешеләрнең, муниципаль хезмәткәрләрнең, җирле үзидарә органнары депутатларының, башка җирле үзидарә органнары әгъзаларының, муниципаль милектә булган предприятие, учреждение һәм оешма хезмәткәрләренең таныклыкларында:
 - Югары Ослан муниципаль районы башлыгының аеру билгесендә, бүләкләрендә;
 - җирле үзидарә органнары вәкиллекле органнарының аеру билгеләрендә;
 - муниципаль милектә булган транспорт чараларында.
 5.12. Югары Ослан муниципаль районында флаг урнаштыру рөхсәт ителә:
 - Югары Ослан муниципаль районы массакүләм мәгълүмат чаралары басмаларында, туган якны өйрәнү басмаларында;
 - җирле үзидарә органнары җитәкчеләренең һәм җирле үзидарә органнары депутатларының грамоталарында, чакыру кәгазьләрендә, визит карточкаларында һәм шулай ук аны куллану геральдик нигезендә эшләнгән тамгаларда, эмблемаларда, кичәләрне бизәү күренешләрендә һәм башка символларда.
 5.13. Югары Ослан муниципаль районының бланкларын, мөһерләрен һәм башка флаглар сурәтен ясау, куллану, саклау һәм юк итү тәртибен Югары Ослан муниципаль районы җирле үзидарә органнары хәл итә.

 **6. Югары Ослан муниципаль районының милкендә булмаган предприятиеләрдә, учреждениеләрдә, оешмаларда флагны куллану тәртибе.** 6.1. Югары Ослан муниципаль районының милкендә булмаган предприятиеләрдә, учреждениеләрдә һәм оешмаларда флагны куллану тәртибе килешү нигезендә төзелә.
 6.2. Башка очракларда флагны куллану тәртибе Югары Ослан муниципаль районының җирле үзидарә органнары җитәкчеләрнең җирле үзидарә хокукый актлары белән гамәлгә кертелә.

 **7. Нигезләмәнең тәртибен бозу җаваплылыгы.** 7.1. Шушы нигезләмә нигезендә Югары Ослан муниципаль районының флагын куллану тәртибен бозу һәм Югары Ослан муниципаль районының флагын мыскыл итү, Россия федерациясе кануны нигезендә җаваплылыкка тартыла.

 **8. Йомгаклау нигезләмәсе.**

 8.1. Югары Ослан муниципаль районы флагына нинди дә булса үзгәрешләр һәм өстәмәләр, шулай ук Татарстан республикасының рәсми элемент символларын кертү мөмкинчелеге Россия Федерациясенең кануннары һәм Татарстан республикасының норматив хокукый актлары нигезендә рөхсәт ителә. Бу үзгәрешләр шушы нигезләмәнең 3 нче маддәсенә таянып кертелгән элементларны ачыкларга тиеш.
 8.2. Югары Ослан муниципаль районы флагын куллану хокукы Югары Ослан муниципаль районының җирле үзидарә органнарына рөхсәт ителә.
 8.3. Югары Ослан муниципаль районының флагын Рәсәй Федерациясенең Югары Ослан муниципаль районында 1993 елның 9 нчы июлендә чыккан 5351-1 номерлы канун нигезендә вәкиллекле җирле үзидарә органы белән раслаганнан соң, “Авторлык хокукы һәм катнаш хокуклар турында” авторлык хокукы сакланмый.
 8.4. Бу нигезләмәнең үтәлешен тикшерү таләпләре Татарстан Республикасының Югары Ослан муниципаль районы Советы аппараты Җитәкчесе Урынбасары Корчагин П.А.га тапшырыла.
 8.5. Бу нигезләмә рәсми басылганнан соң гына үз көченә керә.

**Совет рәисе,**

**Югары Ослан муниципаль районы башлыгы В.Г. Осянин**